คาราวานพาณิชย์ลดราคา! ช่วยประชาชน เตรียมขยายโครงการทั่วประเทศ
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ลงพื้นที่วัดทุ่งเศรษฐี แขวงดอกไม้ เขตสวนหลวง-ประเวศ กรุงเทพมหานคร มอบถุงยังชีพจากมูลนิธิ ม.ร.ว.เสนีย์ ปราโมช ให้ประชาชนเขตสวนหลวง-ประเวศเกือบ 20 ชุมชน เพื่อบรรเทาความเดือดร้อนจากสถานการณ์โรคโควิด-19 พร้อมนำโมบายพาณิชย์ลดราคา! ช่วยประชาชน มาจำหน่ายสินค้าราคาถูกให้ประชาชนได้จับจ่ายซื้อหารองนายกรัฐมนตรีและรัฐมนตรีว่าการกระทรวงพาณิชย์ กล่าวว่า จากการนำรถโมบายพาณิชย์ลดราคา! ช่วยประชาชน นำสินค้าราคาถูกไปตระเวนจำหน่ายให้กับประชาชนในพื้นที่ต่างๆ ทั่วกรุงเทพฯและปริมณฑล ได้รับเสียงตอบรับอย่างดีจากประชาชน เพราะสินค้าราคาถูกมาก ไม่ว่าจะเป็นข้าวสารข้าวหอม 5 กิโลกรัม ราคา 120 บาท ตกกิโลกรัมละ 24 บาท ไข่ไก่แผงละ 30 ฟอง ราคา 83 บาท น้ำมันพืช 43 บาท/ขวด และปลากระป๋อง 10 บาท/กระป๋อง สินค้าจากรถพุ่มพวงราคาย่อมเยา สินค้าเกษตรตามฤดูกาล รวมถึงสินค้าอุปโภคบริโภคที่ใช้สอยในชีวิตประจำวันลดสูงสุดถึง 60% ช่วยลดภาระค่าครองชีพให้กับประชาชน หลังจากนี้จะตะเวนไปอีกไม่ต่ำกว่า 500 ชุมชนทั่วกรุงเทพฯและปริมณฑล สิ้นสุดโครงการภายในหนึ่งเดือนนี้ ทั้งนี้ เตรียมขยายโครงการโมบายพาณิชย์ลดราคา! ช่วยประชาชน ไปในจังหวัดต่างๆ ทั่วประเทศ โดยเฉพาะชุมชนเมืองรองนายกรัฐมนตรีและรัฐมนตรีว่าการกระทรวงพาณิชย์ กล่าวต่อไปว่า พร้อมเดินหน้าโครงการช่วยร้านอาหารในการขายผ่านระบบเดลิเวอรี่สามารถลดค่า EP จาก 30-35% เหลือ 25% ซึ่งได้เริ่มดำเนินการแล้วตั้งแต่วันที่ 1 มิถุนายนและจะดำเนินการต่อเนื่องไปจนถึงวันที่ 30 มิถุนายน ซึ่งช่วยผู้บริโภคให้สามารถซื้ออาหารผ่านเดลิเวอรี่จากแพลตฟอร์มในราคาพิเศษลดสูงสุดถึง 60% รวมถึงลดค่าส่งจาก 3-5 กิโลเมตรแรก จาก 40 บาทเป็นไม่คิดค่าส่ง ใน 4 แพลตฟอร์มไม่ว่าจะเป็น Gojek Foodpanda Grab และRobinhood ยกเว้น LINE Man นอกจากนี้ เตรียมเปิดตัวโครงการจับคู่กู้เงิน ระหว่างร้านอาหารกับสถาบันการเงิน เบื้องต้นจะมีสถาบันการเงิน 4-5 สถาบันราวมโครงการปล่อยเงินกู้กรณีพิเศษ อัตราดอกเบี้ยต่ำ และบางกรณีก็จะปลอดหลักทรัพย์ เพื่อช่วยให้ร้านอาหารเข้าถึงแหล่งเงินกู้ในเงื่อนไขพิเศษ ช่วยต่อลมหายใจให้กับร้านอาหารทั่วประเทศที่มีอยู่แสนร้านทั่วประเทศ โดยสามารถเข้าถึงสถาบันการเงินที่พาณิชย์จังหวัดจัดขึ้นและที่สำนักงานพาณิชย์ทั่วประเทศ เตรียมเปิดตัวโครงการในวันจันทร์ที่ 7 -21 มิถุนายนนี้